**Nu pot să mai fiu cel de ieri**

*Lucica Boltasu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îți simt puterea iubirii

Vibrând într-o mână de lut,

Nici valul nici patima firii

Nu poate zdrobi al ei scut,

Căci ea, nepătrunsa știință

Ce șade în inima-Ți sfântă,

Pătrunse-ntr-o zi în ființă

Și duhul de-atunci se frământă,

Nisori de coboară pe cale

Și-mi fac alergarea povară,

Îmi spun că umblarea prin vale

În drumul spre cer, e o scară,

În suflet când plânge vioara,

Când cerul își leapădă ploaia,

Când fața e albă ca ceara

Și cântă pe ram cucuvaia,

Nu-ntreb niciodată Părinte,

De ce lași frâu liber durerii,

Eu știu că-n lucrările-Ți sfinte,

Mă-mbraci cu un duh al puterii,

Căci vezi în adâncuri iubirea

Ce-Ți port cu întreaga-mi suflare,

Cu trupul ce-Ți simte jertfirea

Pe-un deal, pe o cruce, în zare,

Acea amintire-i prezentă,

La cruce las duhul zdrobit,

Ea-mi face trăirea ardentă

Și zborul curat spre zenit,

Adesea când singur, Părinte,

Mă aflu și-mi deapăn amarul,

M-agăț de cuvintele-Ți sfinte

Și ancora mea, e Calvarul,

Acol' doar găsesc alinare,

Poverile-mi las rând pe rând,

E greu când viața te doare,

E greu să pășești lăcrimând.

Nu poți să vorbești, n-ai cu cine,

Căci toți au un drum de urmat,

Doar Tu Te-ai oprit lângă mine

Și-n brațe Isuse m-ai luat,

Mi-ai spus într-un susur sublim,

"E doar un popas azi la Mara,

Curând vei ajunge-n Elim!"

Cum știi să îmi iei Tu povara!

Trecut-am mări roșii! Ades,

Băut-am din ape amare,

Dar Doamne, din mulți mai ales,

M-ai dus înspre limpezi izvoare,

Umbrar ai făcut din palmieri,

Ca arșița vieții să plece,

Nu pot să mai fiu cel de ieri,

Nu pot, chiar de timpul se trece,

Căci știu că acolo, Acasă,

Nici timp nu va fi nici suspin,

Aici este greu, dar nu-mi pasă,

În Tine mă-ncred pe deplin!

28/04/17, Barcelona-Lucica Boltasu

Foto Ionut

#Mara primul popas al poporului lui Dumnezeu, după trecerea Mării Roșii unde au găsit ape amare și unde au cârtit, chiar dacă erau liberi de sub robia egiptenilor de peste 430 ani.

#Elim al doilea popas unde evreii au găsit 20 de izvoare și 70 de palmieri, arătând îndurarea lui Dumnezeu față de omul nemulțumitor și câtitor.